
•  Uuum  ea  quae  gramraaticorum  libri  de  praeposi 
tionis  notione  exhibent,  contulerimus  et  comparaverimus 
ita  fere  definire  possumus:  praepositio  est  pars  in- 
declinabilis  vel  invariabilis  orationis  quae 
praeposita  alii  orationis  parti  inter  hanc  et 
alteram  partera  relationem  quandam  habet.  (Rud- 
dimani  institut.  gram  lai,  ed.  Stallbaum,  Lps.  1838.  I. 
pag.  315.)  Quamquam,  ut  ait  Thomsius,  —  de  signific.  prae- 
pos  in  verb.  compos.  lat.  Gryph.  1838.  —  praepositiones 
inde  Domen  duxerunt,  quodante  vocabulura  ponuntur  inter 
quod  et  alterum  rationem  quandam  indicant,  nomen  ipsum 
praepositionis  non  multum  valet.  Itaque  nos  rectius  multo- 
que  arctius  quam  Latini  et  Graeci  {jiQod^sóig)  eas  voces 
„  Verhàltnisswòrter  "  nominamus,  Serviunt  praepositiones 
vocabulis  componendis  cujusvis  generis,  nominibus,  adver- 
biis ,  coDJunctionibus_,  verbis,  interdum  ipsis  praepositioni- 
bus.  Casibus  praeponuntur  accusativo,  ablativo  et  non- 
nullae  quoque   impropriae  genetivo.  — 

Mirum  in  modum  Charisius  defiiiit  (II,  XV):  „prae- 
positio  est  pars  orationis  quae  praeposita  alii  parti  orationis 
significati onem  immutat  aut  simplicem  servat."  Utuntur 
grammatici  immutandi  notione,  etiam  augendi  et  minuendi, 
quum  de  vocabulis  cum  praepositionibus  compositis  disse- 
rant,   et  exempla  edunt:  prae-fero,  re-fero,  per-fero,  per- 

fruor,  prae-valeo,  dis-pliceo,  alia.  Quod  attinet  ad  verba: 
„praepositio  significationem  simplicem  servat/*  ea  ad  prae- 
positiones  casibus  praepositas  spectaut.  Non  minus  breviter 
Priscianus  (XIV,  I)  dicit:  „praepomtur  praepositio  aliis  par- 
tibus  orationis  vel  appositione  vel  compositione,  quae 
definitio  addita  verbis  quae  ab  initio  de  notione  praepositio- 
nis  fecimus,  satis  probanda  est.  Eam  tenebimus  et  ad  ejus 
normam  quae  de  praepositionibus  latinis  disputabimus, 
referemus  atque  redigemus.  Haec  Prisciani  definitio  offendit 
Vossium  (de  arte  grammatica,  de  analogia  lib.  IV,  XXII) 
quod,  ut  ait,  ea  non  cuivis  convenit  praepositioni.  Nec 
immerito.  Non  enim  omnes  quae  vocantur,  re  vera  prae- 
positiones  sunt  propriae,  ad  quas,  ut  videbimus,  solas  haec 
definitio  est  referenda. 

De  natura  praepositionum  grammatici  in  haud  parva 
versantur  dissensione  nec  omnino  veteres  certa  de  ea  ferunt 
judicia.  Quapropter  non  recte  distribuunt  praepositiones 
in  classes  neque  has  certis  circumscribunt  finibus.  Con- 
fundunt  enim  ad  verbi  a  et  praepositiones,  quas 
non  sejungunt  ab  iis  vocabulis,  quorum  usus  adverbialis 
longe  praevalet.  Quod  non  facile  factu  esse,  jam  Asper 
Junior  (XI}  cognovit,  qui  dicit:  certus  numerus  (scil. 
praepositionum)  prop ter  difficultatem  discriminan- 
dorum  ab  adverbiis  et  conjunctionibus  signifi- 
catuum  non  potest  comprehendi.  (Schoemann,  die 
Lehre  von  den  Redetheilen,  nach  den  Alten  dargestellt  und 
beurtheilt.  Berlin  1862.  p.  141.  138.)  Adverbialis  na- 
tura in  omnibus  praepositionibus  ab  initio  in- 
est,  neque  vero  in  omnibus  aeque  manifesta, 
sed    caligine   quadam    obruta.     Quare   Schoemannus 

in  libro  de  partibus  orationiti  iiou  &iiiguiare  de  iis  conscrip- 
sit  caput,  sed  in  adverbiorum  numerum  eas  redegit  et  ita 
incepit  de  iis  orationera:  Zu  den  Ortsadverbien  gehoren 
auch  die  sogenannten  Praepositionen.  Quibus  verbis  ad- 
verbialem  naturam  jam  accuratius  defìnitam  invenimus: 
Praepositiones  sunt  ad  verbi  a  lo  calia.  Quod  si  tene- 
mus  —  dequare  in  alia  parte  agetur — probanda  est  Scaligeri 
definitio:  praepositionem  esse  vocem  significan- 
tem  rei  motum   vel  quietem. 

Adverbialem  quendam  usum  nonnullarum  praeposi- 
tionum,  etsi  non  primitivum  jam  Diomedes  (I)  agnoscit 
quum  dicat:  ,, si  quando  non  subsequuntur  casus,  mutato 
accentu  in  adverbia  accedunt,  et  enumerat  hic:  infra, 
supra,  extra,  intra,  ultra,  citra,  circa,  juxta;  contra,  subtus, 
coram,  ante,  post,  prope,  usque,  super^'  et  hoc  addit  :  „quam- 
diu  sine  casibus  enuntiantur,  adverbialiter  eunt;  receptis 
casibus  praepositiones  sunt,''  Quam  per  se  non  prorsus 
falsam  nec  tamen  claram  Dioraedis  opinionem  non  solum 
veteres,  sed  etiam  plurimi  recentioris  aetatis  grammatici 
sequuntur  neque  persuasum  habent,  adverbialem  naturam 
primitivam  in  omnibus  praepositionibus  inesse  et  mera 
adverbia  secernenda  esse  ab  iis,  quorum  usus  sensim  prae- 
positionalis  solus  factus  est.  Libenter  grammatici  de  mu- 
tatione  accentus  praepositionum  verba  faciunt  quae  nuliius 
sunt  momenti.  Statuunt  enim  regulas  ad  distinguendas 
diversas  notiones  eorundem  vocabulorum,  ut  Priscianus 
distinguit  praepositiones  cum  accentu  in  ultima 
syllaba  e.  e.  ante,  pone  ab  adverbiis  ante,  póne  cum 
accentu  in  penultima,  circùm  praepitionem  ab  ac- 
cusativo circum',  (quantum  a  quantum  relativ.)  Simile  est 
quod  grammatici  statuunt:  aliquando  „irgend  einmal",  ali- 


—     8     — . 

quanto  „um  so  mehr."  —  Jtsgì  rovrcov  et  tot  rcov  jiégi. 
cfr.  ergo,  èrgo,  itàque,  itaque  alia. 

Multas  praepositiones  adverbiorum  modo  esse 
conformatas,  vel  per  se  apparet  et  multas,  ut  procul, 
usque,  simul,  prope,  quippe  quibus  vim  casum  regendi 
maxima  ex  parte  modo  praepositiones  accedentes:  a,  ab, 
ad,  cum,  ex  suppeditent,  multo  majore  jure  nemo  ad- 
verbia  nominare  dubitabit.  Quas  si  quis  sine  dubio  prae- 
positiones vocare  voluerit,  alia  etiara  vocabula,  ut  una, 
praepositionibus  adderò  debebat ,  si  Latinis  placuisset  hoc 
vocabulum  una  sine  cum  nonnusquam  cum  ablativo  usur- 
pare. Alias,  ut  secus,  intus,  subtus^  palam  fere  non 
nisi  adverbialiter  adhibitas  cognovimus  et  panca  modo  ma- 
ximeque  dubia  et  obscura  exempla  nobis  occurrunt,  quae 
eorum   usum  praepositionalem  indicent. 

Adjunjimus  hoc  loco  prospectum  praepositionum  in 
adverbiorum  modum  formatarum  : 

I.  casibus. 

a)  ablativo  in  a:  ci  tra,   circa,   centra,   extra,    intra  in- 

fra, juxta,    supra    (ex    supera  -  super,) 
ultra,  exga. 
in  e  :  prope,  ante,  (post,  proprie  poste)  re,  se,  ve. 

b)  accusativo:     circum,  clanculum,  versum  et  | 

composita,     simul    (simile).  I  (coram*) 
(procul*)   (tenus.*)  1  (palam*) 

c)casu  septimo:  clam,  juxtim  (cum.*)  J 

d)  nominativo:   secus,  (versus.*) 
IL  suffixis. 

a)  -    ne:     sine  (sed-ne,)  pone  (*post-ne.) 

b)  —  ter:    propter  (prope-ter^)  subter,  circiter  (circe-ter,) 

inter,  praeter. 

e)  —  que:   usque  (uls-que,)  absque. 

d)  —  tus:     subtus,  intus. 

e)  —  do:      endo  (indù.) 

In  aliis  praepositionalis,  in  aliis  adverbia- 
lis  praevalet  usus,  in  omnibus  autem  praeposi- 
tionibus  ab  initio  aeque  inest  adverbialis  na- 
tura. 

Quae  quum  ita  sint,  singula  vocabula  quae  praeposi- 
tionibus  adnumerari  solent  eorumque  usura  et  naturam 
perscrutemur  necesse  est,  ut,  praesertim  quum  definitionem 
praepositionis  quam  supra  fecimus,  teneamus,  recto  con- 
stituamus    praepositionum  ordines.    Itaque    distinguemus  ; 

I.  mera  adverbia  quae  casibus  adjuncta 
praepositionalembabent usura:  adverbiacasualiacitra, 
infra,  intra,  juxta,  juxtim  ,*  prope,  procul,  us- 
que, simul,  secus,*  secundum,  ergo,  pone,  coram, 
clam,  clanculum,*  palara,  propter,  circiter, 
intus,*  subtus*  (versus.*)  — 

II.  Adverbia  quae  praepositionaliter  et  in  com- 
positione  et  in  appositione  inveniuntur:  Extra, 
supra,  super,  contra,  subter,  inter,  circum, 
circa,  ante,  post. 

III.  Vocabula  quae  non  nisi  cura  casibus 
conjunguntur,  a  compositone  autem  abhorrent 
ncque  per  se  adverbialiter  adhibita  nobis  occur- 
runt:  apud,   absque,   erga,    penes,   sino,  tenus. 

IV.  Praepositiones  loquelares,  quae  vocan- 
tur,  quae,  quamquam  nunc  non  nisi  in  coraposi- 
tione  leguntur,  in  prisca  taraen  lingua  raerae 
praepositiones  videntur  fuisse:  am,  di,  por, 
re,  se,  ve. 

V.  Praepositiones  ciim  ipsis  praepositioni- 
bus  compositas:  ab-usque,*  ad-usque,*  in-us- 
que/*ad-versus,ad-versum,  ex-ad  versus,  ex-ad- 
versum,  in-versus,*  in-versum.*  ex -ante,*  in- ante,* 
po-stante,*  ab-ante,"^'  circum-circa,*  in-circum,* 
in-coram,*  praeter-propter,*'  de-sub,*  de-super, 
in -super.* 

VI.  Meras  praepositiones,  quae  casibus  prae- 
ponuntur  et  vocabulis  componendis  serviunt:  inter 
quas  nonnullae  nonnusquam  per  se  adverbialiter  usurpatae 
reperiuntur:  a,  ab,  abs,*  ad,  cum,  de,  in,  sub,  prò, 
prae,  ob,  e,  ex,  cis,  trans.  His  adjunguntur  praeposi- 
tiones obsoletaerij  uls,^'  af,*  endo.''  (indo,  indù.) 

Alium  ordinem  posuit  Reisigius  (Vorlesungen  iiber 
lat.  Sprachwissenschaft  ed.  Fr.  Haase,  Lpz.  1839  §  137.) 
qui  distinguit  praepositiones  proprias  et  improprias. 
Propriae  sunt,  ut  ait,  monosyllabae,  impropriae  sunt  ad- 
verbia  quae  distribuit  secundum  syllabas  ultimas  in  qui- 
que  classes:  1)  in  a,  2)  in  er,  quibus  addit  per,  3)  in  e, 
quae  bisyllabae  sunt  praepositiones,  4)  in  am ,  5)  in  um, 
Sextum  ordinem  faciunt  penes  et  apud,  quae  non  adver- 


*)  In  lingua  Graeca  jam  veteres  grammatici  recte  distinxe. 
nunt  adverbia  casiialia,  et  meras  praepositiones,  quae  duo- 
deviginti  sunt.  Nemo  praepositionibus  addit  voces  has,  quae  cum 
genetivo  conjunguntur:  ivTÓg,  hSov^  Ixtog,  siaco,  f|fo,  xcogig,  syyvg, 
TcXrjaiov,  ngÓG&Bv^  Xd&Qcc,  8lxcc,  KQvcpa,  alia,  quae  omnia  enumerare 
longum  est.  Huc  spectant  G.  Hermauni  verba  (de  emend.  rat.  Gr. 
gr.  II,  13)  :  Etiam  adverbia,  si  quando  casum  regant  veluti  TtQÓo&sv, 
omo&sv.  xoìQiq  praepositionum  loco,  non  adverbiorum  habenda 
sunt;  praepositiones  autem,  ubi  sine  casu  sunt,  veluti  £v,  ffvV,  jr^óg, 
intus  et  simul  et  praeterea  significantes  adverbia,  non  praepositio- 
nes ceusere  oportet.  Ncque  enira  adverbiorum  praepositionumque 
vis  ac  potestas  forma  verbi,  sed  usu  et  significatione  continetur ,  ut 
idem  verbum  nunc  adverbium  existimari,  nunc  praepositio  debeat. 

bialiter  adhibentur.  Sequuntur  denique  prò  cui,  ergo, 
prae.  Qui  praepositionum  ordo,  quamquapa  omnino  non 
male  iustitutus  multa  prae  se  fert,  non  tamen  prorsus  pro- 
bandus  mihi  videtur  esse.  Quum  praepositiones  singulas 
secundum  hunc  ordinem  cognoverimus,  et  ex  usu  et,  quan- 
tum fieri  potest,  ex  natura  et  origine  viderimus  quanta  sit 
in  iis  adverbialis  vis,  tum  in  universum  facilius  de  prae- 
positionibus  disputari  clariusque  perspici  poterit,  quod 
petimus:  praepositionum  et  adverbiorum  ab  initio 
candem  esse  rationem. 

De  adverbiis  casualibiis. 

Ac  primum  videamus  eas  praepositiones  quae  mera 
adverbia  sunt,  quaeque  quia  casibus  praeponuntur,  ad- 
verbia  casualia  nominari  possunt.  Et  exempla  quidem 
quae  illustrent  adverbialem  usum,  edemus  et  de  origine 
naturaque  earum  disseremus. 

Complectamur  ea  adverbia  quae  secundum  eandem 
legem  sunt  conformatae:  (cfr.  Neue,  lat.  Formenlehre,  II. 
pag.  493.  Biicheler,  lat.  Deklin.  pag.  48.)  Citra,  infra, 
intra,  ultra,  juxta,  quae  item  ut,  centra,  extra,  supra 
ablativi  singularis  feminini  generis  formae  sunt  in  a  (prop- 
rie in  ad.)  Hae  formae  non  raro  ut  adverbia  adhibentur, 
ut  alia  edamus  exempla:  una,  rectà,  directà,  dextrà,  sinis- 
tra, scil.  via,  parte.  Derivanda  sunt  adverbia  illa  a  no- 
minibus  adjectivis  quae  in  se  habent  radices  praepositio- 
nes proprias,  in  er  vel  erus:  ci-ter  ci-terus,  cis-terus,  in- 
fer,  in-ferus,  in-ter,  in-terus,ul-ter,ul-terus,uls-terus>  i)  Jux- 


^)  cfr.  adjectiva  illa  in  comparativo  et  superlativo  citerus, 
citerior,  citimns,  inferus,  inferior,  infimus,  iuterus,  interior,  intimus 
ulterus,  ulterior,  ultimus. 

ta  etiam  ablativi  forma  videtur  esse,  quamquam  nomen  unde 
derivaudum  sit»  non  reperitur.  (cfr.  adverbium  praesto  ab 
adjectivo  praestus  quod  semel  legitur  in  inscriptione  ali- 
qua.)  Nomen  jux tu s  vel  juxtum  olim  in  lingua  fuisse, 
sequitur  ex  forma  juxtim  quae  casus  septimi  forma  est.  — 
Huc  spectat  Priscianum  illud  (XIV,  2,  U  pag.  980):  ,,quae- 
dam  etiam  syncopam  passa  sunt^  ut  s  u  p  r  a  prò  supera, 
infra  prò  infera  etextra  prò  extera.  Nam  antiqui 
trisyllabe  ea  preferebant^  ut  Cicero  in  Arato:  Torvus  draco 
serpit  subter  superaque  retorquens  sese.  (cfr.  id.  XIV,  6, 
52  pag.  1001.)  Et  super  et  supraa  supera,  illud  per  apo- 
copam,  hoc  per  syncopam  facta  sunt.  Sic  enim  antiqui 
frequenter  postularunt,  et  maxime  Cicero  in  poematibus, 
ut  in  Arato  (sequitur  hic  locus  supra  allatus).  Idem  in 
eodem  :  Huic  supera  duplices  bum  eros  adfixa  videtur  stella 
micans  tali  specie  talique  nitore.'^  (cfr.  Neue  IL  pag.  4. 
§.  7.  Lucretius  I,  429.  Ili,  385.  IV,  672.  V,  85.  326. 
1407.  Vr,  262.  505.  537.  Propertius  IV,  18.  19.  Ciò.  nat. 
Deor.  II,  42.  106.) 

Ci  tra,  infra,  intra,  ultra,  quibus  praepositiones 
verae:  cis,  in,  u  1  s  fundamento  sunt^  et  juxta,  si  casibus 
praeponuntur,  requirunt  accusativum.  Adverbialem  eorum 
usum  illustrent  quae  sequuntur  exempla: 

Ci  tra:  Tacit.  histor.  Ili,  23:  tela  hostium  citra  cade- 
bant,  id  est:  citerà  parte.  Plin.  hist.  nat.  Ili,  5,  12:  citra 
est  Oglasa,  i.  e:  in  citerà  parte  Oglasa  est  sita.  (cfr.  id. 
VI,  11,  12.)  Cic.  topic.  IX,  39:  non  erit  necesse  id  usque 
a  capite  arcessere;  saep e  etiam  citra  licet,  dummodo  supra 
sit  quod  sumitur.  Liv.  X,  25  :  paucis  citra  milibus  ligna- 
tores  ei  cum  praesidio  occurrunt.  Ex  hac  locali  signifìca- 
tione  oritur  temporalis  illa  maxime  in  conjunctione   cum 

quam:  citraquam  =  priusquam.  Exsistit  etiam  adverbium 
citro  in  dictione:  ultro  citroque  vel  ultro  et  citro,  ultroac 
citro,  ultro  citro.     cfr.  ultra  citraque,  ultra  cltrave. 

Infra.  Cic.  Somn.  Scip.  IV:  infra  autem  nihil  est 
nisi  mortale  et  caducum,  supra  tamen  luuam  sunt  aeterna 
omnia.  Tibull.  J,  11, 15:  non  seges  est  infra,  non  vinca  eulta, 
sed  audax  Cerberus  et  Stygiae  navita  turpis  aquae.  Cic.  Fam. 
VI^8:  infra  scribere,  i.  e:  in  inferiore  epistulae  parte.  Plin. 
ep.  Vili,  8  :  in  superiore  parte  navibus  tantum,  infra  etiam 
natare  concessum.  Gravissimum  exemplum  invenitur  Cic. 
acad.  11^  40,  125:  innumerabiles  supra,  infra,  dextra,  sinistra, 
ante,  post  —  mundos  esse.  Quamquam  intra  ut  in  ter  non 
tam  pervulgatum  habet  usum  adverbialem,  tamen  in  prisca 
lingua  baec  vocabula  non  rarius  quam  alia  adverbia  esse 
usurpata  puto.  Oppressus  mihi  videtur  eorum  usus  aliis 
adverbiis  eadem  signifìcatione,  ut  intus,  introrsus.  Sed 
scriptores  posteriorum  aetatum  restituerunt,  ut  ita  dicam, 
haec  adverbia,  quapropter  Handius  in  Tursellino  (Lps.  1829) 
dicit:  ,,adverbii  significatio  intra  non  differt  a  prae- 
positione:  sed  utuntur  eo  tantum  scriptores  post  Augusti 
tempora.  Est  idem  quod  intus  et  introrsus.  Numquam  est 
prò  intro  dictum.'^  cfr.  Plin.  bist.  nat.  XXI,  17,  64:  intra 
seminat  velut  ammalia  quae  in  se  pariunt.  Quintil.  1,  10, 
43:  quadraginta  per  oram,  intra  centum  erunt. 

Ultra  oppositum  est;citra.  Horatcarmin.  II,  16,  25: 
laetus  in  praesens  animus  quod  ultra  est  oderit  curare. 
Hor.  carmin.  II,  18,  32:  quid  ultra  tendis.  Cic.  Verr.  VII, 
45  :  est  aliquid  ultra  quo  crudelitas  progredi  possit.  Hor. 
sat.  II,  3,  188:  nil  ultra  quaero  plebejus.  Ut  ci  tra  quam 
ita  etiam  ultra  quam.  Liv.  Ili,  8:  non  ultra  quam  in 
Hernicos  procedit.  —  Ultra  de  tempore  dictum  diutius  est. 

Suet.  Tiber.  XXXIV:  Vultra  non  tulit.  Ut  citro  adverbium 
a  citerus,  ita  etiam  ultro  est  a  ulterus  derivatum. 

Juxta  Handio  duce  cohaerere  puto  cum  verbo  j Ugo, 
jungo.  ,,Abjugo/'  inquit;  „fìeri  debebat  juctum,  sed  insere- 
batur  littera  s,  nescio  an  vocalitatis  caussa.  Dixerunt  enim 
Latini  sexus  prò  secus."  Caes.  beli.  Gali.  II,  26:  legio  juxta 
constiterat.  Cornei.  Nepos,  Timoth.  II,  3  :  sic  juxta  posita 
recens  filii  (statua)  veterem  patris  renovavit  memoriam. 
Sali  Jugurth  LXV,  2:  juxta  ponere.  Virgil.  Aen.  Ili,  571: 
juxta  tonat  Aetna.,  id.  Ili,  22  ;  forte  fuit  juxta  tumulus.  —  Juxta 
etiam  a  eque  item  est:  Sallust.  Catil.  IX:  juxta  aestimar  e,  •= 
item.  Plin.  hist.  nat.  II ,  LXVII,  67  :  juxta  vero  ab  ortu 
ex  indico  mari  sub  eodem  sedere  pars  tota  vergens  in  cas- 
pium  mare  pernavigata  est  Macedonum  armis.  Apud  Plau- 
tuln  persaepe:  juxta  cum  praepositione  cum  adverbii  modo 
conjunctum  legitur.  Pers.  IV,  3,  75:  juxta  tecum  aeque 
scio.  cfr.  id.  Mil:  II,  2,  79.  Pers.  II,  2,  67.  cfr.  con- 
jiictiones  juxta  ac,  atque,  si,  et,  quam  =  aeque  ac,  pariter  ac. 

Juxtim  adverbiorum  modo  in  im  exortum  nonnus- 
quam  praepositio  est.  (cfr.  interim  et  intera,  intra,  jux- 
tim et  juxta.)  Similis  forma  extrim,  extra  cognosci 
potest  in  extrinsecus.  (cfr.  Neue,  II,  pag.  50.)  Sisenna 
apud  Nonium  II,  127  :  ab  urbe  condita  juxtim Numicium 
flumen  obtruncatur.  Apul.  Met.  II,  31,  pag  120:  juxtim 
se  ut  assideret  efi'ecit.  Qui  praepositionalis  usus  valde  du- 
bius  est;  major  est  adverbialis  nec  vero  magnus.  cfr. 
Lucret.  IV,  501.  1213.  Suet.  Tiber.  33. 

Jam  vero sequuntur  adverbia  prope,  procul,  usque, 
simul,  quibus  id  commune  est  quod  maxime  non  sola 
casibus  praeponuntur,  sed  ita,  ut  praepositio  vera  quaedam 
iis  portponatur,  a  qua  casus  pendei     De  etymologia  prope, 

procul,  usque  nihil  certi  afferri  potest,  quod  secundum  in- 
cognitas  regulas  e  radicibus  sunt  orta 

Prope  mihi  videtur  ab  adjectivo  quodam,  quod  nunc 
quidem  non  exsistit,  prò  pus  adverbiorum  modo  in  e 
esse  exortum,  quippe  quum  comparativi  et  superlativi  formae 
prop-ior,  proximus  (prop-simus,  prossimus,)  exstent.  Ad- 
verbia  in  e.  sunt  ablativi  formae,  ed,  e.  Cic.  Fam.  IX,  7: 
volebam  prope  alicubi  esse.  Cic,  de  Sen.  XIV:  adolescen- 
tia  voluptates  prope  intuens  magis  fortasse  laetatur:  sed 
delectatur  etiam  senectus;  procul  eas  spectans.  Saepe 
idem  signifìcat  prope  quod  fere,  paene,  quasi,  pro- 
pemodum.  „Prope  est  cum"  temporalis  est  dictio=jam 
jam  tempus  est.  Ter.  Andr.  I,  1,  25:  prope  adest  cum. 
Plaut.  Aul  II,  3,9:  prope  adest  ut.  Plaut.  Men.  V,  6, 
25  :  prope  est  quando.  Liv.  II,  65  :  prope  est  ut  =  parum  ab- 
est.  Accedunt  ad  prope  praepositiones  a,  ab,  e,  ex,  ad. 
Cic.  Verr.  II,  3,  6:  tam  prope  ab  domo.  V,  2,  6:  tam  prope  e 
Sicilia.  Tacit.  histor.  I,  10:  tam  prope  ab  exsule  fuitquam 
postea  a  principe.  II,  76  :  a  contumelia  quam  a  laude  pro- 
pius  fuerit.  Prope  ad.  cfr.  Liv.  II,  24,  5.  HI,  40,  10. 
Plaut.  Cas.  Ili,  5,  21.  —  Prope  per  se  praeponitur  quo- 
que accusativo,  etiam  in  formis  superlativi  et  comparativi: 
proxime,  propius.  Liv.  XXI,  1:  adeo  varia  fortuna 
belli  ancepsque  Mars  fuit  ut  propius  periculum  fuerint  qui 
vicerunt.  Liv.  XXII,  40  :  propius  Hannibalem.  Liv.  XXIII, 
12:  summa  fuit  orationis,  quo  propius  spem  belli  perfìciendi 
sit  eo  magis  omni  spe  juvandum  Hannibalem  esse.  Liv. 
XLII,  98:  castra  propius  bostem  movit  rex.  Caes.  b.  g.  VII, 
20.  Cic.  prò  Mil.  XXII,  59:  proxime  Deos  accessit  Clodius, 
propius  tum  cum  ad  ipsos  penetrarat.  Cic.  X  Philipp.  II; 
Bruttus  operam  det  ut  cum  suis  copiis  quam  proxime  Italiam 

sit.  Cic.  Att.  Ili,  13  Diomedes  affert;  „ proximus Pom- 
pejum  sedebam/'  sed  nullum  simile  inveni  exemplum  :  ad- 
jectivura  proximus  cum  dativo  coiijungitur. 

Procul  oppositum  est  comiuus.  Liv.  XLIV,  35  : 
missilibus  procul  regia  auxilia  melius  pugnabaut,  coniinus 
stabilior  et  tutior  aut  parma  aut  scuto  Ligustino  Ronianus 
erat.  Procul  esse=longe  abesse:  Hor,  carm.  HI ,  8,  15: 
procul  omnis  esto  clamor  et  ira.  Hor.  ep.  Il,  2,  199: 
pauperies  immunda  domus  procul  absit.  -  Procul  nobis 
imprimis  Caesaris  et  Livii  scripta  legentibus  occurrit,  sed 
maxime  cum  praepositione  a  postposita.  Per  se  praeponitur 
ablativo  Loci  qui  procul  cum  accusativo  praebeut  (Cur- 
tius Rufus  V,  5.  IV,  13.  Plin.  IX,  53)  nulla  utuntur  auc- 
toritate  et  jam  diu  accusativus  in  iis,  quem  minus  boni 
exliibent  libri,  in  ablativum  est  mutatus.  Nonnumquam 
etiam  procul  e  legitur,  e.  e.  Hor.  ep.  I,  11,  10:  procul  e 
terra  spectare.  —  Liv.  VIII,  8  :  haud  procul  radicibus  Ve- 
suvii  montis.  Vili,  19:  haud  procul  castri s.  Suet.  Nero 
ni:  procul  dubio.  Tacit.  Ann.  IV,  62:  procul  voluptati- 
bus.  Hor.  epod.  II,  1  :  procul  negotiis.  (Cfr.  Neue  IL  pag. 
525.)  Liv.  X,  25:  profectus  ad  oppidum  Ahamam,  unde 
(-  a  quo)  haud  procul  hostes  erant.  cfr.  Liv.  VI,  16.  VII, 
14.  Vili,  37:  multitudo  haud  prncul  ab  rerum  omnium 
inopiaerat.  —  cfr.  haud  procul  quin=nontantum  ab- 
est  ut.  Liv.  I,  5:  Numitor  haud  procul  erat  quin  Re- 
mum  agnosceret.  cfr.     Liv.  V,'4.  V,  12.  IX,  2. 

U  s  q u  e ,  ex  uls-que,  ut  ait  Donatus  (II,  XVI),  praepositio 
plurimis  non  videtur,  quìa  sino  aliqua  praepositione  proferri 
recte  non  potest.  Re  vera  exempla  quae  usque  praepositionale 
exhibent,  rara  et  panca  sunt.  Praeponitur  autem  non  so- 
lum  accusativo  sed  etiam  ablativo.    Piin.  hist.  nat.  H,  22, 

10:  usque  Jovem  i,  e.  usque  stellam  quae  Jupiter  vocatur. 
Id.  VI,  34,  39:  usque  Arabiam.  Cels.  VII,  7,  15:  usque 
mortis  diem.  Cic.  prò  Flacc  XIX,  45:  usque  Tmolo  pe- 
tiyit,  i.  e.  uspue  ad  montem  Tmolum.  Liv  XLIV,  5.  Jus- 
tin.  I,  1.  In  exemplis  quae  usque  adverbium  per  se  po- 
situm  praebent,  usque  non  solum  localem  habet  significa- 
tionem,  sed  maxime  indicai  idem  quod  diu,  multum, 
vai  de.  Hor.  carm.  II,  9,  4:  mare  vexant  procellae  usque. 
Hor.  sat.  I,  4,  20:  usque  laborantes,  dum  ferrum  molliat 
ignis.  Ter.  Ad.  II,  2,  5:  ego  vapulando,  ille  verberando 
usque  ambo  defessi  sumus.  Accedunt  ad  usque  plurimae 
praepositiones .  quae  motum,  quem  indicai  usque,  arclius 
delerminenl.  Corn.  Nep.  Hannib  II,  1  :  usque  a  rubro  mari. 
Cic.  prò  Cluenl.  LXVIII:  usque  a  mari  supero.  Cic  Verr.  VII, 
60:  usque  ex  uUima  Syria  atque  Aegyplo  navigare.  Id. 
ep.  AH.  IV,  1;  usque  ad  Capilolium.  Dicliones  lempora- 
les  ul  usque  ad  hoc  lempus,  in  hunc  diem,  aliae  cognitae 
sunl.  Plin.  Vili,  17:  usque  exlra  soliludines  deduclus  est 
Philini  paler.  Ne  plura.  Ad  omnes  sive  improprias  sive  pro- 
prias  praepositiones  usque  accedil  quo  gravius  exprimalur, 
quae  in  iis  inesl  notio.  Usque  adverbiale  eliam  nobis  oc- 
currit  in  conjuctionibus  :  usque  adeo,  usque  ad  bue, 
usque  istinc,  usque  dum,  usque  quoad,  donec, 
eo,  quo,  ut,  ne,  usquequaque,  usque  admodum, 
affalim,  antebac,  usque  et  usque,  quousque,  buc- 
usque,  alia  multa. 

Simuli)  chaeret  cum  semel,  nisi  forte  simul  et 
semel  utrumque  idem  est-,  in  ulroque  inesl  radix  pro- 
nominalis  s  (cfr.  in  sic)  demonstrativa.  Semel  et  simul  idem 


0  cfr.   Leo  Meyer,  vergi.  Gr.  d.  griech.  Spr.   I,   pag.  829. 
Schoemann,  Redeth.  pag.  146. 

fere  significant:  dasmal,  oppositum  est  ein  andres  mal, 
unde:  das  eine  mal,  eiomal  =  zugleich ,  gleich ,  est  derc- 
ratum.  Eadem  atura  est  atjectivum  similis.  Legityr 
simil  prò  similis  apud  poetas  comicos  (cfr.  Noiiius  242^ 
ubi  simil  est,  non  similis  est,  quod  Ritschlius  voluit)  in  modum 
adjectivorum  acer-acris-acre,  saluber,  salubris,  salubre,  abjecto 
is.  Simul  ex  simil  est  exortum  quod  neutrum  potest  esse  (cfr. 
animai,  proprie  animale,  lac,  proprie  lacte  al.)  mutata  i 
litera  in  u,  itaque  ut  multa  alia  adverbia,  neutrius  generis 
forma  est.  (cfr.  Caecilius-Caeculus,  Sicilia-Siculus ,  Facilis- 
Facultas,  Familia-Famulus.)  Ex  semil,  quae  prior  forma 
est,  factum  est  simil:  Menerva- Minerva,  endu,  indù.  Itaque: 
semil  (=  semile,  simile,)  simil,  simul,  etiam  simol,  ut  endu, 
indù,  endo. 

Cic.  Att.  V,  10:  totos  dies  simul  eramus,  de  Or.  HI, 
3  :  ille  et  cum  Republica  pariter  vixisse  et  cum  ea  simul 
exstinctus  esse  videtur.  cfr.  Cic.  Rose.  Am.  XXXIX.  Att.  VITI, 
15.  Tac.  Ann,  IV,  2,  56  :  simul  L.  Sullam  testem  adferebant. 
Ut  una  ita  etiam  simul  cum  praepositione  cum  conjun- 
gitur;  nonnusquam  autem  apud  Tacitum  et  poetas  sine 
cum  usurpatur,  ablativo  praepositum.  Tac.  Ann.  Ili,  64: 
supplicia  dis  ludique  magni  ab  senatu  decernuntur,  quos 
pontifices  et  augures  et  quindecimviri  septemviris  simul 
et  sodalibus  Augustalibus  ederent.  Tac.  Ann.  IV,  55  :  Hy- 
paepeni  Trallianique  Laodicenis  ac  Magnetibus  simul  tra- 
missi  ut  parum  validi.  Id.  Ann.  VI,  9:  Scauro  Mamerco 
simul  ac  Sabino  Calvisio.  Exempla  Tac.  Ann.  IV,  8.  XIII,  34, 
quae  Draegerus  (Die  Syntax  des  Tacitus.  Putbus  1866 
pag.  20)  affert,  simul  non  eduiit  ablativum,  ut  ita  dicam, 
regens  ;  sed  hic  alio  modo  casus  explicandus  est.  Ovid. 
trist.  V,  10,  29:    simul  nobis  habitat.     Hor    serm.  L  10, 

86:  simul  his.  cfr.  conjuctiones :  simulac,  simulatque 
Simul-simul,  Tac.  Ann.  Xlir,  40. 

Minorem  minusque  certuni  usum  i^raepositionalem, 
quam  in  simul  cognovimus  in  secus  quod  adverbium  a 
grammaticis  antiquis  in  numerum  praepositonum  est  recep- 
tum.  Sine  dubio  cobaeret  secus  cum  verbo  sequendi,  quae 
erigo  clarius  elucet  e  conjunctione  ejus  cum  accusativo. 
Quae  vis  accusati vum  regendi  e  verbo  ilio  ut  in  secun- 
dum  ita  in  secus  translata  videtur  esse.  Charisius  I,  17, 
49,  pag.  61  affert:  secus  illum  sedi  =  secundum  illum. 
Ncque  vero  bene  latine  id  est  dictum  ;  addit  enim  :  „id  quod 
vulgus  usurpat  et  novum  et  sordidum  est."  Praeterea  legi- 
tur  secus  cum  accusativo  Cat.  R.  R.  XXI,  2  :  secus  larai- 
nam.  Sempron.  Asellio  apud  Charisium  II,  XIV,  226: 
rationes  facere  boc  secus.  In  inscriptionibus  ap.  Orellium 
3688  :  secus  viam,  ap.  Grut.  806,  5  :  secus  conjugem  suam. 
Apud Quintiliauum  Vili,  2^  20  prò  secus  viam,  quod  non- 
nulli voluut,  potius  secundum  viam  legendum  est. 

Qua  ratione  secus  e  radice  sit  ortum,  hac  de  re 
inter  etymologiae  auctores  magna  est  disseusio  quae  vix 
tolli  potest.  Portasse  secus  est  ut  tenus  accusativi  for- 
ma nominis  cujusdam  obsoleti,  cfr.  G.  Bornbak,  lat.  Gr. 
1871,  pag.  75,  cognovit  in  secus  et  versus,  item  ut  in 
cominus,eminus,  mordicus  nominales  formas:  ,,Einige 
Adverbia  auf  us  erscbeinen  als  bart  gewordene  Nom.  Sing. 
Masc."  Significat  secus  adverbium  :  aliquid  quod  sequitur 
ali  quid,  itaque  aliud  quoddam  quam  id  quod  praeit,  buie 
quasi  contrarium,  quapropter  aliter.  Cic.  Brut,  85  :  nemo 
dicet  secus  i.  e.  nemo  aliter  dicet  quam  antea  dictum  est. 
Horat.  carm.  Il,  3,  2  :  rebus  in  arduis,  non  secus  in  bonis  = 

ut  in  rebus  arduis  item  in  rebus  bonis.  cfr.  Hor.  carm.  Ili, 
25,  8.  Ep.  atì  Pison.  149,  —  cfr.  secus  ac,  atque,  quam. 

Ut  permulta  adverbia  ')  accusativi  generis  neutrius 
tormaesunt,  ita  etiam  secundum,  quod  ad  nomen  quod- 
dam  adjectivum  verbale,  a  verbo  sequendi  deductum,  est 
referendum  sequendus-secundus.  Adhibitum  est  ut  primum, 
tertiuni,  postremum.  Sed  maxime  utuntur  Latini  prò  se- 
cundum alia  forma  adverbiali  secundo ,  fortasse ,  ut ,  post- 
quam  secundum  in  haud  parvum  praepositionalem  usum 
abiit,  adverbium  et  praepositio  possit  dinstingui.  Ceterum 
non  solum  accusativus  sed  etiam  ablativus  -)  unius  nomi- 
nis  adverbia  fecit:  postremum -postremo,  multum-multo, 
primum-primo  etc.  -  Plaut.  Amph.  11^  1,  1:  ì  tu  secun- 
dum (komme  nach.)  Liv.  VII,  33:  Cn.  Genucio  L.  Mani- 
lio Mamercino  secundum  consulibus. 

Ergo,  quod  multo  saepius  adverbii  et  conjunctionis, 
conclusioni  servientis,  loco  adhibetur,  postpositio  est,  Ab- 
lativus estnominis  subsantivi  obsoleti:  ergum,  quod  qui- 
dem  nusquam  legitur,  conjiciendum  autem  est  secundum 
graecum  Igyov  :  egyco  =  ergo  =  re  vera.  Eadem  natura 
est  qua  caussa  et  gratia,  et  utrumque  genetivo 
postponitur.  Liv.  XXV,  7:  virtutis  ergo,  Mirum  quod, 
quum  grammatici  ergo  aliasque  raras   formas  praepositio- 


0  cfr.  Bopp,  Vergi.  Gramm.  Ili,  §989:  Namentlich  vertritt 
die  dem  Nom.,  Acc,  sing.  neiitr:  gemeinschaftliche  Form  der  Ad- 
jective  aiich  die  Stelle  des  Adverbiums,  welches  ieh  jedoch  als 
Acc.  fasse,  da  jeder  oblique  Casus  eher  als  der  Nom.  zur  Bezeich- 
nung  eines  adverbialen  Verhiiltnìssesgeeignet  ist.  (Commodum,  ple- 
rumque,  potissimum,  primum,  multum,  secundum,  alia.) 

2)  cfr.  Gellius  X,  1.  7:  quaeri  coeptum  est,  utrum  consul 
tertio  inscribcndum  esset  an  tertium.  —  Eam  rem  Pompejus  exqui- 
sitissime  rettulit  ad  doctissimos  civitatis  cumque  dissentìretur  et 
pars  tertio,  alii  tertium  soribendum  contenderent  —  etc.  — 

nibus  adnumeraverint,  non  grati  a  et  caussa  aliisque  for- 
mis  numerum  earum  compleverint ,  fortasse  quod  hae 
formae  non  sunt  nominum  defectivorum ,  dum  illarum  na- 
tura et  origo  iis  erat  obscura  et  incognita  Ergo,  praeter- 
quam  quod  conjunctionis  amplissimo  fungitur  munere,  adver- 
bium  est  af firmati vum  =  sane,  certe  (cfr.  Reisig,  §.  131.) 
Prsepositionalis  ejus  usus  non  magnus  erat,  fortasse  vero  major 
quam^  quod  sequitur,  adverbii  pone,  quod  jam  Qumtilianus 
obsoletum  esse  judicat.  Pone  compositum  est  ex  post  et  ne 
suffixo:  post-ne,  pos-ne,  pone,  ut  sine  ex  sed-ne^  se-ne, 
sino  (super-ne,  infer-ne).  cfr.  po-meridianus  ex  post  meridia- 
nus^(Cic.  Or.  157),  po-moerium,  post-moerium,  pono  ex  post- 
sino,  po-sino,  unde  pono.  —  Virg.  Aen.  X,  226;  pone  se- 
quens  puppim  tenet.  Cic.  Tini.  XIII:  certum  animai  move- 
batur  ante  et  pone.  Pone  versus  in  nostro  est  =  hin- 
terwàrts.  Charis.  II,  191:  M.  Cato  dierum  dictorum  de 
consulatu  suo  :  uostros  pone  versus  hostes  esse  ab  dextera 
parte;  idem;  pone  versum  illac  mare  est.  Pone  accusativo 
praepositum  cfr.  Plaut.  Curcul.  IV,  2,  1;  pone  me.  Tac. 
hist.  Ili,  85:  pone  tergum. 

Jam  vero  disserendum  est  de  tiibus  adverbiis  casua- 
libus  in  am:  i)  corani,  clam  et  palam,  de  quorum  ori- 
gine multae  et  tam  exstant  diversae  opiniones,  quas  diligen- 
ter  collegit  et  Inter  se  comparavit  Handius  in  Tursellino.  2) 

Coram  cohaerere  sunt  qui  putent  cum  con  (cum) 
et  am  (ambi)  praepositionibus ,   quod  minus  absurdum  at- 


1)  aliud  adverbium  in  am  est  nequam  ovdhv,  quod  ita 
ut  palam,  clam,  coram,  utrum  accusativi  an  casus  septimi  forman 
sit,  grammatici  non  statuunt.  (nequam,  nequior,  nequissimus,  nequi- 
ter,  nequitia  cfr.  perperam,  multifariam,  al.) 

2)  cfr.  Bornhak,  lat.  Gr.    pag.  73:    coram,    vor  dem  Ant- 
litze,  aus  co  und  os  (?) 

queineptum  est,  si  respicitur,  quodgraramatici  nonnulli  vo- 
liint,  casus  septimus  in  quom  (com^  con,  cum)  et  prae- 
positio  loquelaris  am,  quam,  quod  alii  contendunt,  coram 
esse  ortum  ex  con  (cum)  et  eram.  Probabilius  est  quod 
alii  volunt^  coram  esse  compositum  ex  os-oris  et  e  deraon- 
strativo.  1)  Re  quidem  vera  non  dilucida  hujus  adverbii  est 
origo,  quapropter  Neue  id  iis  adnumerat  adverbiis,  quae 
non  secundum  certam  regulam  sint  deducta  ex  radicibus 
primitivis^  nec  vero  piane  spernenda  mihi  eorum  videtur  esse 
opinio,  qui  (cfr.  Crusius  ad  Sueton.  pag.  252)  coram  deri- 
vant  a  cora  {'ìcÓqtj),  oculi  pupilla.  Sed  falsum  est^  coram 
esse  ablativum;  potius  accusativus  est,  ut  circum  adverbium, 
nisi  forte  casus  septimus.  Ut  incircum,  ita  in  coram  ex- 
stat,  ut  invicem  et  vicem.  Exprimit  coram  —  quod  ex 
forma  incoram  apparet,  quam  fuisse  olim  coustat  —  in 
lingua  nostra:  zu  jemandes  Augen  hin  i.  e.  Angesichts, 
hebraice:  ^wcb  :  in  oculorum  speculum  alicujus  rei  imago 
relucet,  relucendo  sedem  occupat  in  iis  et  inhaeret.  Apul. 
Met.  VII.  pag.  197,  21  :  mulierem  ibidem  in  coram  omni- 
um gestiebat  inscendere.  —  Ter.  Ad.  II,  45  :  vereor  coram 
in  OS  te  laudare.  Cic.  Att.  XII,  I:  cum  coram  sumus,  i.  e 
cum  adsumus  ita  us  nos  conspicere  possimus.  Cic.  Flacc. 
XV:  testes  coram  producti,  i.  e:  in  conspectum  judicum. 
Liv.  II,  47:  Manlius  quoque  ad  restituendam  aciem  se 
ipse  coram  offert,  i.  e:  ita  ut  conspiciatur  a  militibus.  Cic. 
Att.  II,  9:  Sed  haec  coram  commodius,   i.  e;  si  conveneri- 


*)  Priscian.  XIV,  pag.  998:  coram  quoque  et  palam  apud 
Graecos  adverbia  suut,  quae  —  nostri  etiam  Inter  praepositiones 
assumserimt.  Sed  uiihi  videtur,  quum  Inter  adverbia  quoque  haec 
eadem  plerique  ponant,  quippe  quod  sine  casualibus  vcrbis  possint 
adjungi,  adverbia  ea  dicere  quae  praepositiva  possunt  esse  etiam 
casualium. 

mus.  Coram  praepositionaliter  adablativum  accedit,  quam- 
quam ei  genetivus  magis  respondet.  Sed  etiam  ablativum 
aptum  esse,  de  qua  re  postea  agetur,  si  de  casibus,  quibus 
praepositiones  praeponuntur,  disseretur. 

Clam.  1)  Festus,  calim  antiquos  dixisse  prò  clam, 
ut  nìs  prò  nobis,  sam  prò  suam,  in  prò  eum,  aifert.  Clam  ex 
calam,  celam  adverbium  inam,  est  ex  quo  calim,  est  ortum 
necvero  calim  primitiva  forma  est  in  modum  adverbiorum  in 
im  desinentium.  Videtur  clam  cohaerere  cum  radice  verbi 
celane! i,  cujus  vis  in  clam  reperitur,  si  accusativo  prae- 
ponitur.  (cfr,  secus  e.  accus}  Ter.  Hecyr.  Ili,  3,  36:  clam 
patrem.  Plaut.  Ampb  Prolog.  107:  clam  virum  (amare 
occepit.)  Alia  exempla  ut:  clam  matrem,  uxorem,  illum, 
senem,  persaepe  leguntur  apud  poetas  comicos.  cfr.  Plaut. 
Asin.  V,  2,  92.  Plaut.  Mere.  II,  3,  36.  Caes.  beU.  Hisp.III,  2: 
legati  clam  praesidia  Cn.  Pompeji  caesarem  quum  adiisent; 
hoc  vero  loco  plurimi  editores  praesidii  praesidiis  scribunt. — 
Servius  in  arte  Donati  pag.  1798:  „clam  praepositio  quum 
Donatus  inter  ablativas  posuit,  scire  debemus,  quod  indiffe- 
renter  prò  arbitrio  dicentis  et  ablativo  jungitur  et  accusa- 
tivo: dicimus  enim  clam  patre  et  clam  patrem."  Conjunc- 
tio  clam  praepositionis  cum  ablativo  maximum  habet  usum. 
Caes.  beli.  Gali  II,  32,  8  :  clam  vobis.  Plaut.  Truc.  II,  1, 
37:  clam  patre.  ^Praeterea  vero  clam  etiam  genetivo  prae- 
ponitur.  Plaut.  Mere.  I,  1,  43  :  clam  patris  =  Xàd^Qa  nargóq 
Qua  ex  casuum  diversitate  nihil  aliud  concludere  possu-. 
mus,  quam:  Latinos,  quum  clam  in  praepositionalem  usum 


^)  Priscìan.  XIV,  pag.  988:  clam  magis  adverbium  est  quum 
nec  localem  habeat  aliquam  significationem  qnam  pìerumqiie  prae- 
positiones possident  et  qualitatem  demonstret  qiiae  in  adverbiis 
inveniri  solet  etc. 


-      24     — 

receperint,  non  recte  scivisse,  cuinam  casui  hoc  adverbium 
tribuendum  esset.  Verae  praepositiones  si  diversis  casibus 
praeponuntur,  diversas  exprimunt  notiones,  nec  vero  clam, 
cujus  signifìcatio  eadem  est  si  ablativo,  genetivo  et  accu- 
sativo praeponitur,  qui  casus  niibi  iiptissimus  videtur  buie 
adverbio  casuali.  Quid  significet  clam  cluceat  ex  bis  lo- 
cis:  Plin.  XXXVI,  2,  2:  clam  occulteque  lacere  aliquid. 
Plaut.  Poen.  Ili,  3,  49:  hic  clam  furtimque  esse  volt  ne 
qui  sciant.  id.  V,  2,  62:  ne  quid  clam  furtive  accepisse 
censeas.  Tibull.  I,  10,  34:  tacito  clam  venit  illa  pede. 
Ter.  Hec.  II,  2,  19:  adeo  clam  te  est,  dum  Plaut.  Mil.  Ili, 
3,  9:  mibi  clam  est,  dicit. 

Ex  clam  est  formatum  deminutivum  illud  clan  e  u- 
lum,  quod  maxime  in  vulgari  reperitur  sermone  indeque 
est  receptum  in  linguam  poetarum  comicorum.  Plaut 
Men.  Ili,  2,  13:  nequeo  quae  loquitur  exaudire  clanculum. 
Terentius  secundum  analogiam  clam  praepositionis  Ad.  I, 
1,  27  :  clanculum  patres,  dicit.  Plaut.  A  sin.  V,  2,  32  :  au- 
cupemus  ex  insidiis  clanculum  quam  rem   gerani 

Jam  restat  palam,  de  cujus  etymologia  Handius  in 
Tursellino  diversas  diversorum  interpretum  afiert  opiniones. 
Ipsius  vero  maxime  mibi  placuit  Putat  enim,  notionem 
rei  protensae  et  apertae  signifìcari  voce  pa:  pateo,  pando, 
patulus,  parere  parare  ;  ex  patulam-patlam-palam  esse  ortum, 
ut  scriplum  ex  scriptulum.  Non  est  cur  de  bac  dubitemus 
sententia.  Palam  igitur  ut  coram  accusativus  est.  Restat 
ut  clam  ejusdem  casus  formam  esse  demonstretur.  Palam 
ut  coram  non  nisi  ablativo  praeponitur.  Liv.  VI,  14: 
centuno  rem  creditori  palam  populo  solvit.  Cic.  Rose. 
Am.  Vili  :  multa  palam  domum  suam  auferebat,  plura  clam 
de  medio  removebat.    Ter.  Ad.  Ili,  2,  30  :  ncque  id  occulte 

fert:  ab  lenone  ipsius  eripuit  palam.  Liv.  XLIV,  34:  nec 
palam  nec  secreto  jactare  Consilia.  Cic.  prò  Mil.  IX,  55; 
palam  agere  coepit  et  aperte  dicere,  occidendum  Milonem. 
Cic.  or.  XII,  38.  Plaut.  Bacch.  II,  3,  68:  palam  atque 
aperte  Cic.  Verr.  V,  26,  65:  palam  ante  oculos  omnium, 
id.  off.  Ili,  24,  93:  luce  palam  in  foro  saltare,  cfr.  pro- 
palam. 

Propter  idem  quod  prope  significat  itemque  accusa- 
tivo praeponitur.  Ortum  est  ex  prope  et  suffìxo  ter  (cfr. 
prae-ter,  sub-ter):  prope -ter,  propiter,  propter. 
Prope  si  adverbium  adjectivi  p  r  o  p  u  s  est,  propiter  facile 
explicatur:  adverbium  novum  ex  adverbio  prope  factum 
est  ut:  firmus- firme -firme -ter 

fìrmiter 
humanus,    humane,    humane-ter 
humaniter. 

Cic.  Rose.  Am.  XXIII  :  duo  filii  propter  cubantes.  Ter. 
Ad.  IV,  2,  39:  ibi  augiportum  propter  est.  Phaedr.  II,  7: 
venit  per  auras  cornix  et  propter  volans.  Cato,  R.  R.  151, 
2  :  serito  in  loco  ubi  aqua  propter  siet.  Cic.  de  Sen,  XIV, 
48  (cfr.  exemplum  sub  prope)  in  aliquot  codicibus  prò 
prope  intuens  etiam  propter  intuens  legitur.  Propter 
magnum  praepositionalem  usum  habet  in  appositione. 

Eodem  suffixo  ter,  quo  propter,  formatum  est  adver- 
bium circiter  a  circus  (circe)  =  in  circum.  Plaut.  Cist. 
IV,  2,  7:  ubi  easit  nescio  nisi  ut  opinor  loca  haec  circiter 
excidit  mibi  =  loca  quae  circiter  sunt.  Cassius  Hemina 
ap.  Plin.  bist.  nat.  XIII,  27,  84:  lapidem  fuisse  quadratum 
circiter  in  media  arca  vinctum  candelis  quaquaversum. 
Hanc  localem  primitivam  signifìcationem  circiter  paullatim 
omisit  et  maxime  usurpatum  est  ad   temporis  significatio- 

9** 

nera  ut  ad  praepositio  =  fere  (ungefàhr  um  die  und  die 
Zeit).  Varrò ,  R.  R.  Ili,  10,  6  :  sic  curati  (pulii)  circiter 
duobus  mensibus  fiunt  pingues.  Caes.  beli.  Gali.  IV,  23: 
ipse  bora  diei  circiter  quarta  cum  primis  navibus  Britanniam 
attigit.  Sallust.  Cat.  LVI,  3  ex  omni  copia  circiter  pars 
quarta  erat  militaribus  armis  instructa.  —  Praepositiona- 
liter  circiter  ad  accusativum  accedit.  Cic.  Att.  II,  4:  nos 
circiter  Kalendas  aut  in  Formiano  erimus  aut  in  Pompejano. 

Sequitur  adverbium  intus  cujus  praepositionalis  usus, 
quamquam  grammatici  veteres  praepositionibus  adnumer- 
averunt,  maxime  est  dubius.  Exortum  est  intus  modo  ad- 
verbiorum  in-tus  (funditus,  radicitus).  Plaut.  Men.  I, 
3,  34:  evocate  intus  mihi  cocum  Cylindrum  astutum  foras. 
Plaut.  Baccb  I,  1,  62  :  ego  tibi  argentum  jubebo  jam  intus 
ecferri  foras,  id.  II,  2,  138  intus  pateram  proferto  foras. 
Intus  etiam  signifìcat  in  loco.  Cic.  de  Sen.  II,  5:  intus 
insidiae  sunt,  intus  inclusum  periculum,  intus  est  hostis. 
(Quint.  I,  5,  10). 

Ad  intus  accedit  praepositio  in.  Cic.  fin.  Ili,  5:  quae 
insunt  intus  in  corpore.  Dubia  autem  sunt  exempla  quae 
intus  accusativo  praepositum  praebent.  Liv.  XXVII,  11,  3: 
intus  cellam  aedis  Fortis  Fortunae,  ubi  codices  exhibent 
lectiones  intus  in  cellam,  intus  cella  et  intus  in  cella, 
quarum  optima  est  intus  in  cella.  Plaut.  Mil.  II,  6,55; 
vide  sitne  istaec  vostra  intus  domum,  quae  lectio  in 
codicibus  corrupta  est,  quapropter  editores  domum  e 
versu  tollunt. 

In  multis  locis  intus  ablativo  postpositum  apparet. 
Nec  vero  intus  hic  ablativum  regendi  vim  habet,  sed  ab- 
lativus  etiam  sine  intus  recte  percipi  potest;  intus  modo 
adverbialiter  ad  casus  signifìcationem  accuratius  determi- 

nandam  est  additum.  Virg.  Aen,  VII,  192:  tali  intus  tempio 
divum  patriaque  Latinus  sede  sedens.  Id.  VI,  798:  ani- 
mam  labefactant  sedibus  intus.  Liv.  XXIV,  10:  in  aede 
ÌLtus.  Id.  XXV,  11:  quaesinu  exiguo  intus  inclusae  essent. 

Charisius  subtus  quoque  Inter  praepositiones nume- 
rat  et  exemplum  afiert:  subtus  lectum.  Sed  nescio 
ex  quo  scripto  illud  sit  arcessitum  qualique  sit  auctoritate. 

Participio  versus,  versum,  de  quo  sub  adver- 
sus,  adversum  agetur,  praepositionis  nomen  non  con- 
venit,  sed  postpositionis  :  Plin.  histor.  nat.  V,  8,  8:  orien- 
tem  versus,  id.  VII,  2,  2:  occidentem  versus.  Id.  X,  43, 
60  :  forum  versus,  cfr.  Noltenius,  lexic.  antibarb.  :  sin  autem 
accedat  praepositio  ad,  tunc  adverbium  est:  ad  occidentem 
versus.  Tac.  Germ.  I:  in  occidentem  versus.  Liv.  I, 
18  :  ad  meridiem  versus.  Sallust.  Catil.  LVI,  4  :  in  Galliam 
versus;  id.  Jugurth.  LXIX,  1:  ad  se  vorsum. 

